**ประกาศองค์การบริหารส่วนตำบลโนนแดง**

**เรื่อง ผลการสอบบุคคลเพื่อสรรหาและเลือกสรรเป็นพนักงานจ้างตามภารกิจ**

---------------------------------------

 ตามที่องค์การบริหารส่วนตำบลโนนแดง ได้ประกาศรับสมัครสอบบุคคลเพื่อสรรหาและเลือกสรรเป็นพนักงานจ้างตามภารกิจ ตำแหน่งผู้ช่วยเจ้าพนักงานส่งเสริมสุขภาพ จำนวน ๑ อัตรา โดยกำหนดรับสมัครระหว่างวันที่ ๒๒ – ๓๐ มิถุนายน ๒๕๕๙ และสอบคัดเลือกวันที่ ๕ กรกฎาคม ๒๕๕๙ นั้น

 บัดนี้ การสอบบุคคลเพื่อสรรหาและเลือกสรรเป็นพนักงานจ้างดังกล่าว ได้ดำเนินการเรียบร้อยแล้ว จึงประกาศรายชื่อบุคคลผู้มีสิทธิได้รับการบรรจุแต่งตั้งเป็นพนักงานจ้างขององค์การบริหารส่วนตำบลโนนแดง โดยเรียงลำดับจากผู้ที่ได้คะแนนรวมสูงสุด ดังนี้

**ตำแหน่ง ผู้ช่วยเจ้าพนักงานส่งเสริมสุขภาพ**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **คะแนนที่ได้** | **เลขประจำตัวสอบ** |
| ๑. | นายเอกรัฐ ทองดีนอก | ๖๗.๒๓ | ๑๐๐๒ |
| ๒. | นางสาวนงลักษณ์ เมืองกลาง | ๖๐.๕๖ | ๑๐๐๑ |

องค์การบริหารส่วนตำบลโนนแดง จะดำเนินการบรรจุแต่งตั้งพนักงานจ้างตามลำดับที่ได้ประกาศบัญชีรายชื่อผู้ผ่านการคัดเลือก ขึ้นบัญชีผู้ผ่านการคัดเลือกไว้ไม่เกิน ๑ ปี และจะแจ้งให้ผู้ขึ้นบัญชีมารายงานตัวอีกครั้ง เมื่อได้รับความเห็นชอบจากคณะกรรมการพนักงานส่วนตำบลจังหวัดนครราชสีมา

จึงประกาศมาให้ทราบโดยทั่วกัน

 ประกาศ ณ วันที่ ๖ กรกฎาคม พ.ศ. ๒๕๕๙

 (นายไพโรจน์ พัฒนเดชากูล)

 นายกองค์การบริหารส่วนตำบลโนนแดง